Danimarkako futbol selekzio nazionala

Danimarkako futbol selekzio nazionala herrialde hartako futbol federazioak (Dansk Boldspil-Union, DBU) abiatu zuen 1908an, lehenengo partida ofiziala jokatu zutenean.

1992an Europako txapeldunak izatea lortu zuten.

 Historia 
 Hasierako urte bikainak 
Hasierako urteetan emaitza oso onak lortu zituen. XX mendearen hasieran nazioarteko txapelketa garrantzitsuenak Joko Olinpikoetan izaten ziren, ez baitzen oraindik Munduko Txapelketarik sortu, are gutxiago Eurokoparik, eta daniarrek finalera iristea lortu zuten 1908 eta 1912an. Bietan Ingalaterraren aurrean galdu zuten. Aurrez 1906an Joko Olinpiko ez ofizal batzuk jokatu ziren eta bertan Danimarka izan zen garailea Greziako bi talde eta Turkiako baten aurrean. Hasiera hartan Poul "Tist" Nielsen gailendu zen, 52 gol sartu baitzituen jokaturiko 38 partidutan. Oraindik Danimarkako goleatzaile nagusia da.

 Euskal Herriaren aurkako partida 
Bitxikeria bezala aipatzea komeni da Gerra Zibilean dirua biltzeko Europan zehar jokatzen aritu zen Euskal Herriko futbol selekzioaren aurrean izandako porrota dela Danimarkak inoiz izan duen emaitzarik okerrena, etxean 1-11 galdu baitzuen.

 Daniar dinamitak lehenengo tituluak 
80. hamarkadan jokalari belaunaldi bikaina izan zuen eta Daniar dinamita izenaz ezagutzen zen taldea 1984ko Eurokopan final erdietara iritsi zen baina benetako saria 1992an izan zuen urte hartako Eurokopa irabaztean. Garaipen hau oso bitxia izan zen, izan ere ez baitzen Eurokopa jokatzeko sailkatu, baina Jugoslaviako gerraren erruz talde hau lehiaketatik ateratzean oporretan zeuden daniarrak gonbidatu zituzten antolatzaileek eta azkenean beraiek izan ziren txapelketako garaile. Ondoren FIFA Konfederazio Kopa irabazi zuten 1995ean, 1992ko garaipena kasualitate hutsa izan ez zela erakutsiz.

Garai hartako izarrak Michael eta Brian Laudrup anaiak, Preben Elkjær eta Peter Schmeichel izan ziren.

 Estadioa 
Danimarkako selekzioak Kopenhageko Parken Stadion futbol zelaian jokatzen ditu etxeko partida ofizialak.

 Palmaresa 

 Munduko Futbol Txapelketa 
Azken faserako sailkatu da bost aldiz orain arte: 1986, 1998, 2002, 2010 eta 2018an. Final-laurdenetaraino iritsi zen 1998an.

 Joko Olinpikoetako Futbol Txapelketa 
 Txapelduna (0):
 Txapeldun ordea (3): 1908, 1912 eta 1960
 Hirugarrena (1): 1948

 Europako Futbol Txapelketa 
 Txapelduna (1): 1992
 Final erdiak: 1984, 2020

 FIFA Konfederazio Kopa 
 Txapelduna (1): 1995

 Iparraldeko Futbol Txapelketa 
 Txapelduna (3): 1928, 1980, 1985
 Txapeldun ordea (7): 1936, 1947, 1951, 1963, 1967, 1971, 1977

 Ibilbidea 
 Urtea  Munduko Txapelketa 1930-1982 ez zen sailkatu 1986 9.a 1990-1994 ez zen sailkatu 1998 8.a 2002 10.a 2006 ez zen sailkatu 2010 24.a 2014 ez zen sailkatu 2018 11.a 2022  Urtea  Europako Txapelketa 1960 ez zen sailkatu 1964 4.a 1968-1980 ez zen sailkatu 1984 3.a 1988 7.a 1992 Txapelduna 1996 9.a 2000 16.a 2004 8.a 2008 ez zen sailkatu 2012 12.a 2016 ez zen sailkatu 2020 final 1/2 Urtea  FIFA Konfederazio Kopa 1995 Txapelduna

 Uniformea 
 Irabazitako Txapelketak 

 Azken txapelketak 
 (sailk) - Ez zen sailkatu

 Jokalari aipagarrienak 
2022ko azaroaren 22an eguneratua.

 Parte hartzeak 
   Jokalaria  Parte hartzeak  Urteak 1  Peter Schmeichel 129  1987 - 2001 2  Dennis Rommedahl 126  2002 - 2014 3  Simon Kjær 122  2009 - 4  Christian Eriksen 118  2010 - 5  Jon Dahl Tomasson 112  1997 - 2010 6  Thomas Helveg 108  1994 - 2007 7  Michael Laudrup 104  1982 - 1998 8  Morten Olsen 102  1970 - 1989   Martin Jørgensen 102  1998 - 2011 10  Thomas Sørensen 101  1999 - 2012

 Goleatzaileak 
   Jokalaria  Golak 1  Poul "Tist" Nielsen  52   Jon Dahl Tomasson  52 3  Pauli Jørgensen  44 4  Ole Madsen  42 5  Christian Eriksen  39 6  Preben Elkjær  38 7  Michael Laudrup  37 8  Nicklas Bendtner  30 9  Henning Enoksen  29  10  Michael Rohde  22   Ebbe Sand  22

 Euskal Herriko selekzioaren aurkako partidak 

 Eguna  Estadioa  Etxekoa  Emaitza  Kanpokoa 1937ko abuztuaren 29a  Kopenhage   Danimarka 1-11   Euskadi

 Emakumezkoen selekzioa 
 Sorrera 1974 Entrenatzailea  Nils Nielsen Lehen nazioartekopartida  Danimarka 1 - 0  Suedia Markusböle, Finlandia, 1974ko uztailaren 27a Emaitzarik onena  Danimarka 15 - 0  Georgia Vejle, Danimarka, 2009ko urriaren 24a Emaitzarik okerrena  Estatu Batuak 7 - 0  Danimarka Orlando (Florida), 1995eko otsailaren 24a Golegile onena Merete Pedersen (65)

 Historia 
Danimarkako emakumezkoen futbol selekzioak 1974an jokatu zuen lehenengo partida. Tituluri irabazi ez duen arren sarritan iritsi da Europako Futbol Txapelketako final erdietara.

 Palmaresa 
 Munduko Futbol Txapelketa:
 final laurdenak (2): 1991, 1995
 Olinpiar Jokoak:
 1996an sailkatua
 Europako Futbol Txapelketa:
 Txapelduna (0)
 Finalista (1): 2017.
 Finalerdiak (5): 1984, 1991, 1993, 2001, 2013
 Iparraldeko Txapelketa (1974-1982):
 Txapelduna (4): 1974, 1975, 1976, 1982
 Finalista (4): 1977, 1978, 1979, 1980
 Algarbeko Futbol Kopa:
 Txapelduna (0)
 Finalista (5): 1995, 1998, 2001, 2007, 2008

 Kanpo estekak 

  DBUren webgunean selekzioaren atala

Kategoria:Futbol selekzio nazionalak
Kategoria:Danimarkako futbol taldeak